
REPUBLIKA HRVATSKA
TRGOVAČKI SUD SPLIT
Split, Sukoišanska 6		
					
U  I M E  R E P U B L I K E  H R V A T S K E

R J E Š E N J E
							
Trgovački sud u Splitu, po sucu pojedincu Katarini Mikulić kao stečajnom sucu, na prijedlog sudskog savjetnika Gorana Radanovića, u skraćenom stečajnom postupku povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24 b, OIB: 85821130368, radi provedbe skraćenog stečajnog postupka nad dužnikom SUNČANI ODMOR d.o.o., Split, Mažuranićevo šetalište 1, OIB: 70692377183, MBS: 060205388, dana 01. ožujka 2017. godine, 

r i j e š i o  j e

Obustavlja se skraćeni stečajni postupak nad dužnikom SUNČANI ODMOR d.o.o., Split, Mažuranićevo šetalište 1, OIB: 70692377183, MBS: 060205388.

Obrazloženje

FINANCIJSKA AGENCIJA, Regionalni centar Split, Podružnica Split, podnijela je ovom sudu dana 12. veljače 2016. godine, na temelju odredbe čl. 444.  st. 1. Stečajnog zakona ("Narodne novine" broj 71/15, dalje u tekstu: SZ), zahtjev za provedbu skraćenog stečajnog postupka nad dužnikom SUNČANI ODMOR d.o.o., Split, Mažuranićevo šetalište 1, OIB: 70692377183, MBS: 060205388.
Prema odredbi čl. 428. st. 1. SZ-a  sud će provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iz sudskoga registra. 
Budući da su, prema podacima iz podnesenog zahtjeva, bile ispunjene pretpostavke iz čl. 428. SZ-a, ovaj sud je temeljem odredbe čl. 430. SZ-a na mrežnoj stranici e-Oglasna ploča suda 11. svibnja 2016. godine objavio oglas kojim je pozvao osobe ovlaštene za zastupanje dužnika po zakonu da u roku od 15 dana od dana objave oglasa, podnesu sudu javnobilježnički ovjerovljen popis imovine i obveza na propisanom obrascu te je pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka i da po pozivu suda predujme sredstva za namirenje troškova postupka, sve to uz upozorenje na pravne posljedice nepodnošenja takvog prijedloga.
Podneskom od 16. lipnja 2016. godine, vjerovnik dužnika Svemir Nikolić, vl. Obrta za građevinske radove KER-KAM, Podstrana, Put starog sela 77, OIB: 74603018132, podnio je prijedlog za otvaranje stečajnog postupka u kojem navodi da prema dužniku ima tražbinu u iznosu od 107.929,87 kuna te je u prilogu dostavio i odgovarajuće isprave kao dokaz svojih potraživanja (list 10-15 spisa).
Sukladno čl. 114. st. 1. SZ-a podnositelj prijedloga za otvaranje stečajnog postupka dužan je uplatiti predujam u iznosu od 1.000,00 kuna u Fond za namirenje troškova stečajnog postupka te po nalogu suda u roku od osam dana dodatni iznos predujma koji ne može biti viši od 20.000,00 kuna.
Odredbom čl. 434. SZ-a propisano je da će sud vjerovnike koji predlože otvaranje stečajnoga postupka pozvati na solidarno plaćanje predujma za namirenje troškova stečajnoga postupka.
Nadalje, ovaj sud je, temeljem čl. 114. st. 1. i čl. 434. SZ-a, vjerovnika - predlagatelja Svemira Nikolića, vl. Obrta za građevinske radove KER-KAM, zaključkom od 20. siječnja 2017. godine pozvao da uplati na sudski depozit predujam za namirenje troškova stečajnog postupka u iznosu od 7.000,00 kuna, što isti nije učinio do dana donošenja ovog rješenja.
Isto tako, podneskom od 20. veljače 2017. godine, vjerovnik dužnika Republika Hrvatska, obavijestio je sud, da ima prema dužniku potraživanje u iznosu od 8.645,24 kuna s osnove poreza i drugih javnih davanja, te je u prilogu navedenog podneska dostavio i izvadak iz zemljišne knjige, ZU br. 20369, za čest. zgr. 3534/1, k.o. Split, te ispis iz ISPU-e Porezne uprave Split, iz kojih proizlazi kako dužnik raspolaže značajnom imovinom, iz koje bi se mogli namiriti, kako potencijalni troškovi stečajnog postupka, tako i vjerovnici stečajnog dužnika (list 22-30 spisa).
Budući da je vjerovnik - predlagatelj Svemir Nikolić, vl. Obrta za građevinske radove KER-KAM, pravovremeno podnio prijedlog za otvaranjem stečajnog postupka, te pošto je uvidom u dokumentaciju koja je priložena podnesku vjerovnika Republike Hrvatske, nesporno utvrđeno da dužnik raspolaže značajnom imovinom, iz koje bi se mogli namiriti potencijalni troškovi stečajnog postupka, slijedom navedenog  bi proizlazilo da u konkretnom slučaju nisu ispunjene pretpostavke za provedbu skraćenog stečajnog postupka koji završava otvaranjem i istovremenim zaključenjem skraćenog stečajnog postupka (čl. 431. SZ-a), te je stoga odlučeno primjenom odredbe čl. 433. i čl. 435. st. 2. SZ-a kao u izreci ovog rješenja.
Nakon pravomoćnosti ovog rješenja, posebnim će se rješenjem odlučiti da li će se nad gore navedenim dužnikom pokrenuti prethodni postupak ili će rješenjem odmah otvoriti redovni stečajni postupak (čl. 433. SZ-a).

				U Splitu, dana 01. ožujka 2017. godine

   SUDAC

Katarina Mikulić

UPUTA O PRAVNOM LIJEKU: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 

DNA:  - predlagatelju  FINANCIJSKA AGENCIJA, RC Split; 
            - dužniku;
- ŽDO Split;
- vjerovniku - predlagatelju Svemir Nikolić, vl. Obrta za građevinske radove KER- 
  KAM, Podstrana, Put starog sela 77; 
- e-oglasna ploča (8 dana);
- spis;

